Referat af menighedsrådsmøde onsdag d. 9. oktober 2024

Til stede: Helle Petersen, Martin Hjøllund, Allan Nielsen, Lisbeth Faurum, kirkeværge Jesper Schmidt, regnskabsfører Merete Lorentzen og Kasper Høyer. Afbud fra Kamilla Holmgren.

1. Snak om tro

2. Orientering fra formand

Graverne har fået kirketøj. Der er kommet regninger på tjæring af Landet Kirkespir, 99500 kr, og på reparation af vindfløjen på spiret på 102500 kr. Den sidste bliver betalt af forsikringen.

Der er tilbud fra mureren på at rydde op på loftet i Landet kirke: 118000 kr.

Ved provstesynet blev der bedt om inventarlister, de er ved at blive udarbejdet.

Personale fra Nakskov kirkegård er i gang med at sikre gravsten på Ryde kirkegård, Landet kirkegård står for tur i foråret. Ved Landemodet blev udleveret et inspirationskatalog over grønne tiltag. Kataloget sendes rundt med referatet. Vi vil sætte det på som fast punkt ved vore møder.

3. Regnskab

Behandling af Revisionsprotokollat

Revisionen havde ingen bemærkninger til regnskabet for 2023. Protokollatet blev gennemgået, godkendt og underskrevet.

Godkendelse af endeligt budget for 2025

Vi mangler nogle tilbud, før vi kan indlevere det endelige budget.

Behandling af Provstiets bemærkninger til 2. kv. 2024

Provstiet bemærker, at forpagtningsafgiften og vores tilgodehavende fra Vesterborg for fælles organist ikke er bogført under tilgodehavender i 2.kvt. De bemærker også vores gode, store kassebeholdning.

Provstirevisoren har foretaget beholdningseftersyn den 25. september. Han konkluderer, at der ikke var anledning til væsentlige bemærkninger. Det tager vi til efterretning.

4. Oplæg fra biskoppen om revision af reglerne for gudstjenestefrekvens

Der skal være to gudstjenester om søndagen, fordi vores pastorat geografisk lægger op til det. Tiltag som morgenandagt, natkirke, meditationsgudstjenester, børne- og ungegudstjenester tror vi ikke vil fungere i vore små sogne. Vi har også haft søndagsfrokoster for at styrke søndagsgudstjenesten, men vil tage det op til revision efter at det nye menighedsråd er trådt sammen. I 2025 vil vi overveje alternative gudstjenesteformer.

5. Førstehjælpskursus- tilbud fra Falck

Falck giver en tilbudspris på førstehjælpskursus, hvis vi svarer inden 31. oktober. Der kan være op til 16 deltagere. Helle hører, om der evt. også er interesse for det i Vesterborg.

6. Kommende arrangementer

Julefrokost fredag d. 29.11.

Vi fortsætter med familiegudstjeneste i Ryde Lillejuleaften.

Søndagsfrokost den 24.11 Lisbeth og Merete laver mad.

Biografklub 23.10. Vi klarer selv traktementet. Kasper køber ind, Merete leverer vinglas.

Vintermøde: Vi vil gerne have Grundtvig-foredragskoncert med Merete og Det Voxne Kammerkor.

7. Evt

Næste møde: mandag den 11.11 kl. 15

*Referat: Kasper Høyer*